‘রঘু ডাকাত’ মুক্তির আগেই কলকাতা পুলিশ কমিশনারের সঙ্গে বৈঠক দেবের

কলকাতা: আর মাত্র কয়েকটা দিনের অপেক্ষা, তারপরই মুক্তি পাবে দেবের রঘু ডাকাত (Raghu Dakat)। ধ্রুব বন্দ্যোপাধ্যায় পরিচালনায় এই ছবিটির ইতিমধ্যেই টিজার মুক্তি পেয়েছে, যা দেখে ভীষণ খুশি দর্শকরা।২৬ সেপ্টেম্বরের ভোরের জন্য ইতিমধ্যেই প্রহর গোনা শুরু করেছেন দেব অনুরাগীরা। বহু প্রতীক্ষিত ছবি রিলিজের প্রাক্কালেই কলকাতা পুলিশ কমিশনার মনোজ কুমার ভার্মার (Police Commissioner Manoj Kumar Verma) সঙ্গে দেখা করলেন দেব (Dev)।

‘ধূমকেতু’ ট্রেলার লঞ্চের মতোই ‘রঘু ডাকাত’ ট্রেলার লঞ্চকেও একটি উৎসবে পরিণত করতে চাইছেন দেব। ইতিমধ্যেই টিজার, পয়লা গানের ঝলক দেখিয়ে উন্মাদনার পারদ চড়িয়েছেন টলিউড সুপারস্টার। ছবি মুক্তির আগে এবার প্রস্তুতি ট্রেলার লঞ্চের। আগামী ২০ সেপ্টেম্বর নেতাজি ইন্ডোর স্টেডিয়ামে হবে রঘু ডাকাত-এর মেগা ট্রেলার লঞ্চের অনুষ্ঠান। ট্রেলার লঞ্চ অনুষ্ঠান নিয়ে কথা বলার জন্যই কলকাতা পুলিশ কমিশনারের সঙ্গে দেখা করলেন দেব। কলকাতা পুলিশ কমিশনারের সঙ্গে একটি বিশেষ বৈঠক সারলেন অভিনেতা। অনুষ্ঠানের নিরাপত্তা এবং শৃঙ্খলা যাতে বজায় থাকে সেই বিষয় নিয়ে বিস্তারিত কথা বললেন তাঁরা। দর্শক এবং অতিথিদের পূর্ণ নিরাপত্তা নিয়ে কড়া নজরদারি যাতে থাকে, সেই বিষয় নিয়েই পুলিশের সঙ্গে কথা বললেন তিনি। সব থেকে বড় কথা, আসন্ন ট্রেলার লঞ্চ অনুষ্ঠান যাতে একেবারে নির্বিঘ্নে ঘটতে পারে তার জন্যই এই আলোচনা।

আরও পড়ুন: খা খা করছে প্রেক্ষাগৃহ! প্রথম দিন দর্শক টানতে ব্যর্থ ‘দ্য বেঙ্গল ফাইলস’!

আলোচনার শেষে কলকাতার পুলিশ কমিশনারের সঙ্গে একটি ছবি পোস্ট করেন দেব। ক্যাপশনে তিনি লেখেন, ‘কলকাতা পুলিশ কমিশনারের সঙ্গে রঘু ডাকাত ট্রেলার লঞ্চ নিয়ে বিস্তারিত কথা হয়েছে। সমস্ত নিয়ম এবং প্রটোকল মেনেই করা হবে এই অনুষ্ঠান। প্রত্যেক মানুষের নিরাপত্তাই আমাদের কাছে সবথেকে গুরুত্বপূর্ণ বিষয়।’ আর সেসব নিয়েই পুলিশ কমিশনারের সঙ্গে আলোচনা হল।” হাইভোল্টেজ ট্রেলার লঞ্চের অনুষ্ঠানে যাতে কোনওরকম দুর্ঘটনা না ঘটে, শত ব্যস্ততার মাঝেও নিজে ভেন্যু টহল দিয়ে নজর রাখছেন দেব।

View this post on Instagram

A post shared by Dev Adhikari (@imdevadhikari)

অন্য খবর দেখুন